somu9/iisc_mono_hindi_female huggingface dataset:
मध्ययुगीन भारत में मुस्लिम सत्ताओं के आश्रय में पर्शियन, मध्य एशियाई, अरबी और इस्लामपूर्व भारतीय स्थापत्य शैली की अनेक धाराएँ इकट्ठी आईं|
उनमें से भारत का मुस्लिम स्थापत्य विकसित हुआ| कई सुंदर वस्तुओं का निर्माण किया गया |
दिल्ली के समीप मेहरौली की कुतुबमीनार, आगरा का ताज महल और बीजापुर का गोलगुंबज जैसी वस्तुएँ मुस्लिम स्थापत्य शैली के विश्वविख्यात उदाहरण हैं|
फिरोज तुघलक के शासनकाल में कुतुबमीनार का निर्माण कार्य पूर्ण हुआ| कुतुबमीनार संसार में सर्वाधिक ऊँची मीनार है| इसकी ऊँचाई तिहत्तर मीटर है|
जिस वास्तुसंकुल का कुतुबमीनार हिस्सा है; वह कुतुब वास्तुसंकुल यूनेस्को द्वारा विश्व विरासत स्थान के रूप में घोषित किया गया है|
मुगल सम्राट शाहजहाँ ने उसकी बेगम मुमताज महल की याद में ताज महल का निर्माण करवाया|
ताज महल भारत का सौंदर्यपूर्ण मुस्लिम स्थापत्य का सर्वश्रेष्ठ उदाहरण माना जाता है|
विश्वविख्यात मानी गई इस वास्तु को यूनेस्को ने विश्व विरासत स्थान के रूप में घोषित किया है|
ईसवी की सत्रहवीं शताब्दी में निर्मित बीजापुर की निर्मि अतिभव्य इमारत गोलगुंबज मुहम्मद आदिलशाह की कब्र है|
इस इमारत को गोलगुंबज नाम जिस कारण मिला है; उस गुंबज के अंदरवाले घेरे से लगकर गोल छज्जा है|
इस छज्जे में खड़े रहकर धीमी आवाज में बात करें अथवा फुसफुसाएँ तब भी वह आवाज सर्वत्र सुनाई देती है|
यदि जोर से ताली बजाएँ तो उसकी प्रतिध्वनि कई बार गूँजती रहती है| इसे इंडो- गोथिक स्थापत्य शैली कहते हैं|
अंग्जों के कार्यकाल में बाँधे गए चर्च, सरकारी कार्यालय, बड़े पदाधिकारियों के आवास स्थान, रेल स्टेशन जैसी इमारतों में यह शैली दखे ने को मिलती है|
यह इमारत यूनेस्काे की विश्व विरासत स्थान की सूची में समाविष्ट हुई है|
भारत के प्रत्येक प्रदेश की विविधतापूर्ण लोकगीतों, लोकवाद्यों, लोकनृत्यों और लोकनाट्यों की परंपराएँ हैं| महाराष्ट्र में भी लोककला की अनेक परंपराएँ प्रचलित हैं|
ये लोककलाएँ धार्मिक पर्व और सामाजिक जीवन के अभिन्न हिस्से के रूप में विकसित हुईं|
इन लोककलाओं में कोली नृत्य , तारपा नृत्य, कोंकण का दशावतार, पोवाड़ा , कीर्तन, जागरण-गोंधल कुछ मोटे उदाहरण हैं |
भारत को लोककलाओं की भाँति अभिजात कलाओं की अतिसंपन्न विरासत प्राप्त हुई है|
भारतमुनि द्वारा लिखित ‘नाट्यशास्त्र’ ग्रंथ में गायन, वादन, नृत्य, नाट्य जैसी कलाओं का विस्तार में विचारविमर्श हुआ है| इस दृष्टि से यह सर्वाधिक प्राचीन ग्रंथ माना जाता है|
भारतीय ललित कलाओं की प्रस्तुति में शृँगार, हास्य, बीभत्स, रौद्र, करुण, वीर, भयानक, अद्भुत और शांत इन नौ रसों काे मूलभूत माना गया है|
भारतीय लोगों का विदेशी लोगों के साथ निरंतर संपर्क होता रहा और उसके द्वारा उन कलाओं की प्रस्तुति में अनेक धाराएँ घुलती गईं| परिणामस्वरूप वे अधिकाधिक संपन्न होती गईं|
शास्त्रीय गायन, वादन, नृत्य की विविध शैलियों और उन शैलियों का संवर्धन करने वाले घरानों का निर्माण हुआ|
भारत में शास्त्रीय गायन की दो प्रमुख शाखाएँ - ‘हिंदुस्तानी संगीत’ और ‘कर्नाटक संगीत’ हैं| साथ ही शास्त्रीय और उपशास्त्रीय ये दो भेद हैं| उपशास्त्रीय गायन में अनेक लोकगीत शैलियों का समावेश दिखाई देता है|
बीजापुर के सुल्तान इब्राहिम आदिलशाह द्वीतीय के दक्खिनी उर्दू भाषा में ‘किताब-ए-नवरस’ ग्रंथ लिखा|
यह ग्रंथ संगीत शास्त्र से संबंधित है तथा गायन के अनुकूल गीतोंवाला, धृपद गायकी को सामने रखकर गीतों को साकार करता है, उत्तम श्रेणी के काव्यग्रंथ की अनुभूति रसिकों को प्रदान करता है|
इस ग्रंथ के मुखपृष्ठ पर अंकित दोहे का अनुवाद इस प्रकार है - ‘हे माते सरस्वती, आप जगतज्योति और सर्वगुणसंपन्न हैं|
यदि आपकी कृपा इस इब्राहिम पर हो गई तो नवरस का गीत युग-युग तक जीवित रहेगा|
’ उत्तर भारत में कत्थक, महाराष्ट्र में लावणी, ओडिशा का ओडिसी, तमिलनाडु का भरतनाट्यम्, आंध्र का कुचीपुड़ी, केरल का कथकली और मोहिनीअट्टम प्रचलित नृत्य शैलियाँ हैं|
इन नृत्य शैलियों की प्रस्तुति में शास्त्रीय गायन, वादन और नृत्य का सुंदर समन्वय देखने को मिलता है|
स्वतंत्र भारत में शास्त्रीय संगीत और नृत्य सामान्य रसिकों तक पहुँचें, इस दृष्टि से विभिन्न स्थानों पर संगीत-नृत्य महोत्सवों का आयोजन किया जाता है|
उनका आनंद और आस्वादन प्राप्त करने के लिए केवल भारत से ही नहीं अपितु विदेशों से भी अनगिनत रसिक आते हैं|
पुणे में प्रतिवर्ष सवाई गंधर्व के नाम से आयोजित किया जाने वाला संगीत महोत्सव विख्यात है|
वर्तमान समय में भारतीय संगीत क्षेत्र में विशिष्ट शैली अथवा विशिष्ट घराने की सीमा को लाँघकर नया और अभिनव प्रयोग करने की ओर झुकाव दिखाई देता है|
इसमें भारतीय संगीत के साथ पश्चिमी संगीत और पश्चिमी नृत्य का मेल बिठाने का प्रयास भी दिखाई देता है|
इस प्रकार की नई शैली विकसित करने वालों में उदय शंकर का नाम विशेष रूप से लेना चाहिए|
उन्होंने भारत के शास्त्रीय नृत्य और यूरोपीय रंगमंच की नृत्यनाट्य परंपरा के बीच समन्वय साधा है|
साथ ही, उन्होंने अपनी शैली में लोकनृत्य की विविध शैलियों को भी स्थान दिया है| इस प्रकार भारतीय ललित कलाओं का प्रस्तुति क्षेत्र विस्तार पाता हुआ दिखाई देता है|
यही बात भारतीय दृश्य कलाओं के क्षेत्र में भी निरंतर हो रही है| कला का इतिहास एक ज्ञानशाखा है |
वहाँ कलात्मक वस्तुओं का मूल्य निर्धारित करने के लिए वह कला वस्तु कृत्रिम/ नकली है अथवा नहीं; इसकी परीक्षा करने की आवश्यकता होती है|
इस हेतु कला इतिहास का गहन अध्ययन करने वाले तज्ञों की आवश्यकता होती है|
सांस्कृतिक विरासत का संरक्षण और संवर्धन तथा सांस्कृतिक पर्यटन अब नए सेवा विकसित होने वाले क्षेत्र हैं| इन क्षेत्रों में भी कला के अध्येताओं के लिए अनेक व्यावसायिक अवसर उपलब्ध हैं|
उनमें संग्रहालय और अभिलेखागार, पुस्तकालय और सूचना प्रसारण का तकनीकी विज्ञान, पुरातत्त्वीय अनुसंधान और भारतीय विद्याएँ ये कुछ महत्त्वपूर्ण क्षेत्र हैं|
दृश्य और ललित कलाओं के क्षेत्र में कलाओं का निर्माण इसलिए किया जाता है कि रसिक कलाओं का शुदध रूप से रसास्वादन कर सकें|
सभी कलाओं के क्षेत्रों में कार्य करने वाले कलाकारों का यही उद्देश्य होता है|
इसके अतिरिक्त कलात्मक रचना और उसकी उपयोगिता के बीच समन्वय साधते हुए अनेक प्रकार की निर्मित की जाती है|
इस प्रकार उपयोगिता का उद्देश्य ध्यान में रखकर कला का निर्माण करना ही उपयोजित कला कहलाई जाती है|
औद्योगिक और विज्ञापन क्षेत्र, भवन मकानों की साज-सज्जा और सजावट की वस्तुएँ, फिल्म और दूरदर्शन के कार्यक्रम के लिए आवश्यक कला निर्देशन, प्रकाशन और मुद्रण क्षेत्र में पुस्तकें, पत्र-पत्रिकाएँ, समाचारपत्रों की संरचना, साज-सज्जा और सुलेखन, भेंटकार्ड, निमंत्रणपत्र, व्यक्तिगत लेखन सामग्री, उपहार की वस्तुएँ आदि अनेक बातों के लिए उपयोजित कला क्षेत्र के तज्ञों-जानकारों की आवश्यकता होती है|
स्थापत्य और फोटोग्राफी के क्षेत्र भी उपयोजित कला वर्ग में आते हैं|
वर्तमान समय में संगणक पर तैयार किए हुए स्थिर और चलित चित्र, नक्काशी और आरेखन का उपयोग किया जाता है| ये भी उपयोजित कला के ही अंग हैं|
आभूषणों, मूल्यवान धातुओं की कला वस्तुओं, रंगीन, नक्काशी वाले मिट्टी के बरतन, बाँस और बेंत की वस्तुएँ, काँच की कलात्मक वस्तुएँ, सुंदर कपड़ा व वस्त्र निर्मिति ये सभी उपयोजित कला की विस्तृत सूची है|
उपर्युक्त प्रत्येक क्षेत्र में बौद्धिक स्तर पर किसी संकल्पना के बारे में सोचकर उसे प्रत्यक्ष में उतारने तक निर्माण प्रक्रिया के अनेक चरण होते हैं|
प्रत्येक चरण पर प्रशिक्षित एवं कुशल व्यक्तियों की बड़ी मात्रा में आवश्यकता होती है|
कलात्मक वस्तुओं का उत्पादन करते समय उनकी निर्माण प्रक्रिया कुछ विशिष्ट सांस्कृतिक परंपराओं से बँधी होती है|
इन क्षेत्रों की प्रक्रियाओं के प्रत्येक चरण के विकास का इतिहास होता है|
प्रशिक्षण के पाठ्यक्रम में कला वस्तुओं की उत्पादन प्रक्रिया के पीछे जो औद्योगिक, सांस्कृतिक परंपराएँ होती हैं; उनके इतिहास का अंतर्भाव रहता है|
उपरोल्लिखित क्षेत्रों में तकनीकी और व्यावसायिक प्रशिक्षण देने वाले अनेक संस्थान भारत में हैं|
गुजरात में नेशनल इंस्टीट्यूट ऑफ डिजाइन अहमदाबाद इस प्रकार का प्रशिक्षण देने वाले विश्व के अग्रणी संस्थानों में एक माना जाता है|
दो हज़ार पंद्र ईसवी में इस संस्थान ने एक ऑनलाइन पाठ्यक्रम प्रारंभ किया है| अगले पाठ में हम प्रसार माध्यमों और उनके इतिहास की जानकारी प्राप्त करेंगे|
मुगल शासनकाल में बिहार में अकाल पड़ने पर अकाल का समाचार दिल्ली में किस प्रकार पहुँचता होगा ?
फिर उस समाचार पर विचार-विमर्श होकर दिल्ली मुगल शासक जो उपाय योजना करते होंगे; वह उपाय योजना बिहार में पहुँचने के लिए कितना समय लगता होगा ?
‘प्रसार माध्यम’ शब्द ‘प्रसार’ और ‘माध्यम’ इन दो शब्दों से बना है| प्रसार का अर्थ दूर तक पहुँचना होता है|
हम किसी जानकारी को किसी माध्यम की सहायता से दूर तक पहुँचा सकते हैं|
पहले किसी राजा को यदि कोई समाचार पूरे राज्य को देना हो तो उसके लिए कई दिन लग जाते थे | पहले गाँव-गाँव में मुनादी की जाती थी|
भारत में अंग्रेजों के आने के पश्चात मुद्रणकला और समाचारपत्रों का प्रारंभ हुआ|
समाचारपत्रों के कारण छपे समाचार सर्वत्र पहुँचने में सहायता प्राप्त होने लगी| समाचारपत्र सूचना और ज्ञान प्रसार का साधन बना|
‘समाचारपत्र’ उस प्रकाशन को कहते हैं, जिसमें मुख्य रूप से समाचार, संपादकीय लेख, लोगों के विचार, विज्ञापन, मनोरंजक और अन्य पूरक पठनीय सामग्री का समावेश रहता है तथा जो नियत समय पर और नियमित रूप से छपकर वितरित किया जाता है |
समाचारपत्र स्थानीय, देशांतर्गत तथा विश्व स्तर के विभिन्न समाचार पहुँचाने का कार्य करते हैं|
वर्तमान घटित घटनाओं को अंकित करने वाला समाचारपत्र अर्थात एक ऐतिहासिक दस्तावेज ही है |
इजिप्त में ईसा पूर्व कालखंड में सरकारी आदेशों के उकेरे हुए शिलालेख सार्वजनिक स्थानों पर लगा रखते|
प्राचीन रोमन साम्राज्य में सरकारी आदेश कागज पर लिखकर वे कागज अलग-अलग प्रांतों में वितरित किए जाते थे |
इसमें देश और राजधानी में घटित घटनाओं की जानकारी का समावेश रहता था|
जूलियस सीजर के आधिपत्य में ‘एक्टा डाइर्ना’ नामक समाचारपत्र रोम में सार्वजनिक स्थानों पर लगाए जाते थे| सरकारी निवेदनों/ज्ञापनों को लोगों तक पहुँचाने का वह एक प्रभावी माध्यम था|
सातवीं शताब्दी में चीन में सरकारी निवेदनों/ज्ञापनों को सार्वजनिक स्थानों पर बाँटा जाता था|
इंग्लैंड में युद्धों अथवा महत्त्वपूर्ण घटनाओं के पर्चे बीच-बीच में वितरित किए जाते थे|
धर्मशालाओं-सरायों में रुकने वाले यात्री और घुमक्कड़ वहाँ के स्थानीय लोगों को दूर के समाचार चटपटे बनाकर बताया करते थे |
राजाओं के प्रतिनिधि विभिन्न स्थानों पर हुआ करते थे| वे ताज़ा समाचार राजदरबार में भेजा करते थे |
भारत में पहला अंग्रेजी समाचारपत्र उनतीस जनवरी सत्रह सौ अस्सी ई. को प्रारंभ हुआ|
‘कोलकाता जनरल एडवरटाइजर’ अथवा ‘बेंगॉल गजट’ के नाम से वह जाना जाता था|
इसे आइरिश व्यक्ति जेम्स ऑगस्ट हिकी ने शुरू किया| दर्पण समाचार पत्र अठारह सेू बत्तीस ईसवी में मुंबई में प्रारंभ हुआ| बालशास्त्री जांभेकर ‘दर्पण’ के संपादक थे|
स्वतंत्रतापूर्व समय में कुछ प्रमुख नेताओं तथा उनके द्वारा प्रारंभ किए गए समाचारपत्रों की सूची बनाइए|
‘दर्पण’ के संस्करण में अंकित समाचारों द्वारा हमें राजनीतिक, आर्थिक, सामाजिक और सांस्कृतिक इतिहास प्राप्त होता है| इस समाचारपत्र को भाऊ महाजन ने प्रारंभ किया|
उसमें फ्रांस की राज्यक्रांति का इतिहास , लोकहितवादी के सामाजिक पुनर्जागरण पर लिखे हुए ‘शतपत्रे’ प्रकाशित हुए|
‘ज्ञानोदय’ समाचारपत्र में अठारह सेू बयालीस में एशिया महाद्वीप का और अठारह सेू इक्यावन में ‘यूरोप का मानचित्र’ छापे गए| मराठी समाचारपत्र में प्रथम चित्र छापने का सम्मान ज्ञानोदय को प्राप्त है|
बिजली की सहायता से समाचार पहुँचाने का यंत्र अर्थात टेलीग्राफ का प्रारंभ अठारह सौ बावन में हुआ; यह जानकारी ज्ञानोदय द्वारा प्राप्त होती है|
भारत में पहली रेल चली; यह समाचार ज्ञानोदय में ‘चाक्या म्हसोबा’ शीर्षक से छपा था|
इसी समाचारपत्र में अठारह सौ सत्तावन के राष्ट्रीय विद्रोह के समाचार छपे थे| समाचारपत्र सामाजिक पुनर्जागरण का कार्य करने वाला महत्वपूर्ण माध्यम था|
जैसे ‘इंदुप्रकाश’ समाचारपत्र ने विधवा विवाह का जोरदार समर्थन किया|
बहुजन समाज का मुखपत्र ‘दीनबंधु’ कृष्णराव भालेकर जो महात्मा जोतीराव फुले के सहकारी थे; उन्होंने प्रारंभ किया|
इस समाचारपत्र द्वारा हमें बहुजन समाज की समकालीन परिस्थिति का बोध होता है|
स्वतंत्रतापूर्व समय के भारतीय समाचारपत्रों के इतिहास में महत्त्वपूर्ण चरण के रूप में ‘केसरी’ और ‘मराठा’ समाचारपत्रों का उल्लेख किया जाता है|
ये समाचारपत्र अठारह सौ इक्यासी में गोपाल गणेश आगरकर और बाल गंगाधर तिलक ने प्रारंभ किया |
समाचारपत्रों द्वारा तत्कालीन सामाजिक और राजनीतिक समस्याओं को वाणी प्रदान की गई|
‘देश की दशा, देशभाषा में लिखे गए ग्रंथ और विलायत की राजनीति’ इन विषयों के आनुषंगिक रूप से केसरी ने लिखना प्रारंभ किया|
इक्कीसवीं शताब्दी में समाचारपत्र लोकतंत्र के चौथे स्तंभ के रूप में भूमिका निभा रहे हैं| निश्चित समयावधि में प्रकाशित होनेवाले मुद्रित साहित्य को पत्रिका कहते हैं|
इसमें साप्ताहिक, पाक्षिक, मासिक, द्वैमासिक, त्रैमासिक, षण्मासिक, वार्षिक पत्रिका का समावेश होता है|
इसके अतिरिक्त एक और प्रकार है; वह है अनियतकालिक पत्रिका| अनियतकालिक पत्रिकाओं के प्रकाशन का निश्चित समय नहीं होता है|
बालशास्त्री जांभेकर ने मराठी भाषा में प्रथम मासिक पत्रिका ‘दिग्दर्शन’ शुरू की|
यदि पत्र - पत्रिकाओं का विचार करें तो ‘प्रगति’ साप्ताहिक पत्रिका महत्वपूर्ण मानी जाती है| उसके संपादक त्र्यंबक शंकर शेजवलकर थे|
उन्होंने ‘प्रगति’ में इतिहासशास्त्र, महाराष्ट्र का इतिहास और सामाजिक आंदोलन आदि विषयों पर विपुल लेखन कार्य किया |
वर्तमान समय में भारतीय इतिहास से संबंधित अनेक पत्र-पत्रिकाएँ प्रकाशित हाे रही हैं|
जैसे- मराठी भाषा में ‘भारतीय इतिहास आणि संस्कृति’, ‘मराठवाड़ा इतिहास परिषद पत्रिका’ आदि|
ऊपरी उदाहरणों के अतिरिक्त महाराष्ट्र और केंद्र स्तर पर इतिहास के अनुसंधान/शोधकार्य से संबंधित संस्थान और विश्वविद्यालय मराठी, हिंदी और अंग्रेजी भाषाओं में पत्र-पत्रिकाएँ प्रकाशित करते हैं|
अंतरजाल की सहायता से उनकी खोज कीजिए| अत्याधुनिक पत्र-पत्रिकाओं में ‘वेब पत्रकारिता’ वर्ग में प्रकाशित होने वाली पत्रपत्रिकाओं का समावेश होता है|
वेब न्यूज पोर्टल्स, सोशल मीडिया, वेब चैनल्स, यू ट्यूब पर अंग्रेजी और भारतीय भाषाओं में पाठकों और दर्शकों के लिए पठनीय सामग्री उपलब्ध कराई जाती है|
स्वतंत्रतापूर्व समय में उन्नीस सौ चौबीस में ‘इंडियन ब्रॉडकास्टिंग कंपनी’ नाम से प्रतिदिन कार्यक्रमों का प्रसारण करने वाला एक निजी रेडियो केंद्र प्रारंभ हुआ |
बाद में अंग्रेज सरकार ने इस कंपनी का ‘इंडियन स्टेट ब्रॉडकास्टिंग कंपनी’ नामकरण किया |
{8}{आठ} जून {१९२६}{उन्नीस सौ छब्बीस} को इस कंपनी का नामकरण ‘ऑल इंडिया रेडियो’ हुआ|
भारत स्वतंत्र होने के पश्चात ए.ऐ.अर भारत सरकार के सूचना एवं प्रसारण विभाग का एक अंग बना|
इसका प्रारंभिक स्वरूप सरकारी कार्यक्रमों और उपक्रमों की जानकारी, देने वाला अधिकृत केंद्र था|
विख्यात कवि पंडित नरेंद्र शर्मा के सुझाव पर इसे ‘आकाशवाणी’ नाम दिया गया| आकाशवाणी द्वारा विविध मनोरंजन पर कार्यक्रम प्रस्तुत किए जाते हैं|
इसी तरह किसान, मजदूर, युवा वर्ग और महिलाओं के लिए विशेष कार्यक्रम प्रसारित किए जाते हैं|
लोकप्रिय रेडियो सेवा ‘विविधभारती’ द्वारा चौबीस भाषाओं और एक सौ छियालीस बोली भाषाओं में कार्यक्रम प्रारंभ हुए हैं|
वर्तमान समय में निजी चलि रेडियो सेवाएँ शुरू हुई हैं| जैसे-रेडियो मिरची|
पंद्रह सितम्बर उन्नीस सौ उनसठ को भारत के प्रथम राष्ट्रपति डॉक्टर राजेंद्रप्रसाद ने ‘दिल्ली दूरदर्शन केंद्र’ का उद्घाटन किया|
महाराष्ट्र में एक मई उन्नीस सौ बहत्तर को मुंबई केंद्र के कार्यक्रम प्रारंभ हुए | पन्द्रह अगस्ट उन्नीस सौ बयासी को रंगीन दूरदर्शन का आगमन हुआ|
उन्नीस सौ इक्यानवें में विदेशी और देशी निजी चैनलों को केबल तकनीक का उपयोग कर कार्यक्रम प्रसारित करने की अनुमति प्रदान की गई |
किसी भी जानकारी को मुक्त रूप से समाज में फैलाने अथवा प्रसारित करने हेतु प्रसार माध्यमों की आवश्यकता होती है|
संपादकीय लेख, विविध स्तंभ, संस्करण समाचारपत्र के अभिन्न अंग होते हैं | पाठकों के पत्र स्तंभ द्वारा पाठक भी अपने विचार व्यक्त करते रहते हैं|
समाचारपत्र लोकतंत्र को अधिकाधिक सशक्त बनाने में सहयोग दे ते हैं | दूरदर्शन दृश्य-श्रव्य माध्यम है|
अतः उसने समाचारपत्र और आकाशवाणी की सीमाओं को लाँघकर जनता को ‘सचमुच क्या हुआ है?’ यह दिखाना प्रारंभ किया|
जनता के लिए किसी घटना का ‘आँखों देखा हाल’ जानने-देखने के लिए दूरदर्शन का अन्य कोई विकल्प नहीं है|
प्रसार माध्यमों द्वारा प्राप्त होने वाली जानकारी का विश्लेषणात्मक आकलन कर लेना होता है|
हर बार समाचारपत्र द्वारा हम तक पहुँचने वाली जानकारी वास्तविकता अथवा सच्चाई के आधार पर होगी ही; यह आवश्यक नहीं है|
हमें उसकी जाँच पड़ताल करनी पड़ती है| अनधिकृत समाचार प्रकाशित होने का एक विश्वविख्यात उदाहरण है|
‘स्टर्न’ नाम के एक जर्मन साप्ताहिक पत्रिका ने एडॉल्फ हिटलर की लिखावट में लिखी अनेक दैनंदिनियाँ खरीदीं और उन्हें अन्य प्रकाशन कंपनियों को बेचा|
हिटलर की तथाकथित हस्तलिखित दैनंदिनी बरामद होने का समाचार प्रकाशित हुआ परंतु कालांतर में यह सिद्ध हुआ कि दैनंदिनियाँ जाली थीं|
अतः प्रसार माध्यमों द्वारा प्राप्त होने वाली जानकारी का उपयोग करते समय सावधानी रखनी पड़ती है|
समाचारपत्रों को प्रतिदिन के ताजा समाचार पाठकों तक पहुँचाने होते हैं| यह कार्य करते समय ‘समाचार के पीछे के समाचार’ बताने पड़ते हैं|
किसी समाचार की विस्तार में समीक्षा करते समय यदि विगत समय में इसी प्रकार की कोई घटना अन्यत्र घटी थी तो समाचारपत्र उसे समाचार के बीच में चौखट में छापते हैं|
परिणामस्वरूप पाठकों को अतिरिक्त जानकारी प्राप्त होती है और उस घटना की जड़ तक पहुँचना आसान हो जाता है|
समाचारपत्रों के अलग-अलग स्तंभों में पचास वर्ष पूर्व, सौ वर्ष पूर्व जैसे स्तंभ होते हैं| वे इतिहास के साधन होते हैं और इतिहास पर आधारित होते हैं|
ऐसे स्तंभों द्वारा हमें भूतकाल में घटित आर्थिक सामाजिक, राजनीतिक, ऐतिहासिक घटनाओं का बोध होता है|
भूतकाल की पृष्ठभूमि में वर्तमान समय को समझने में सहायता प्राप्त होती है|
समाचारपत्रों को विशेष अवसरों पर संस्करण अथवा विशेषांक निकालने पड़ते हैं|
उन्नीस सौ बयालीस के ‘भारत छोड़ो’ आंदोलन को देू हज़ार सत्रह में पचहत्तर पूर्ण हुए|
ऐसे अवसरों पर समाचारपत्र लेख, संपादकीय लेख, दिनविशेष, समीक्षा द्वारा उस घटना को दोहराया जाता है|
ऐसे समय इतिहास का अध्ययन उपयोगी सिद्ध होता है| आकाशवाणी के लिए भी इतिहास महत्वपूर्ण विषय है|
पन्द्रह अगस्त उन्नीस सौ सैंतालीस अथवा उसके पश्चात स्वतंत्रता दिवस पर प्रधानमंत्री द्वारा किए गए भाषण आकाशवाणी के संग्रह में हैं और समकालीन स्थिति को समझने के लिए उन भाषणों का उपयोग होता है|
कुछ विशेष अवसरों पर आकाशवाणी को इतिहास के अध्येताओं की आवश्यकता अनुभव होती है|
राष्ट्रीय नेताओं का जन्मदिन अथवा पुण्यतिथि, किसी ऐतिहासिक घटना को {१}{एक} वर्ष, {२५}{पच्चीस} वर्ष, {५०}{पचास} वर्ष, {१००}{सौ} वर्ष पूर्ण होने पर अथवा इसी क्रम में अधिक वर्ष पूर्ण होने पर उसकी चर्चा करने के लिए उस घटना की जानकारी की आवश्यकता होती है|
राष्ट्रीय नेताओं के कार्यों पर वक्तव्य देने के लिए वक्ताओं को इतिहास की सहायता लेनी पड़ती है|
आकाशवाणी पर भी दिन विशेष कार्यक्रम प्रसारित होते हैं| दूरदर्शन और इतिहास का घनिष्ठ संबंध है|
इतिहास के प्रति रुचि और जागरूकता निर्माण करने का महत्त्वपूर्ण कार्य दूरदर्शन और अन्य चैनल करते हैं|
दूरदर्शन द्वारा प्रसारित रामायण, महाभारत जैसे पौराणिक धारावाहिकों तथा भारत-एक खोज, राजा शिवछत्रपति जैसे ऐतिहासिक धारावाहिकों ने बहुत बड़े दर्शक वर्ग को अपनी ओर आकर्षित किया|
रामायण-महाभारत जैसे धारावाहिकों का निर्माण करते समय तत्कालीन वातावरण, वेशभूषा, शस्त्रअस्त्र, रहन-सहन, भाषा के विषय में तज्ञों की आवश्यकता होती है|
इसके लिए इतिहास का सूक्ष्मता से अध्ययन करना पड़ता है|
उसके द्वारा लोग विश्व के इतिहास और भूगोल को घर बैठे समझ सकते हैं|
इन धारावाहिकों को अधिक रोचक बनाने के लिए कई बार इतिहास के चुनिंदा प्रसंगों को चरित्रों के माध्यम से प्रस्तुत किया जाता है| जैसे-पराक्रमी स्त्री-पुरुष, खिलाड़ी, सेनानी आदि|
इसके अतिरिक्त वास्तु, किलों-गढ़ों, साम्राज्यों का उदय और अस्त|
भारत के प्राचीन इतिहास से लेकर आधुनिक इतिहास के संदर्भ में दूरदर्शन द्वारा प्रसारित ‘भारत - एक खोज’ धारावाहिक महत्वपूर्ण हैं |
यह धारावाहिक पंडित नेहरू की ‘डिस्कवरी ऑफ इंडिया’ पुस्तक पर आधारित था| श्याम बेनेगल ने इसका निर्देशन किया था|
इस धारावाहिक द्वारा भारत के प्राचीन कालखंड से लेकर आधुनिक कालखंड का सामाजिक, सांस्कृतिक और राजनीतिक इतिहास प्रस्तुत किया गया | यह धारावाहिक सूक्ष्म अनुसंधान और प्रस्तुति के स्तर पर राेचक सिद्ध हुआ|
इस धारावाहिक द्वारा हड़प्पा संस्कृति, वैदिक कालखंड, रामायण-महाभारत का अन्वयार्थ, मौर्य कालखंड, तुर्कियों-अफगानियों और मुगलों के आक्रमण, मुगलों का कालखंड और मुगल शासकों का योगदान, भक्ति आंदोलन, छत्रपति शिवाजी महाराज का कार्य, समाजसुधार के आंदोलन और स्वतंत्रता संग्राम जैसी अनेक घटनाओं को प्रस्तुत किया गया|
इस धारावाहिक में नाट्य, लोककला, जागरण पर जानकारी की सहायता से नेहरू के रूप में कलाकार रोशन सेठ प्रस्तावना करते और अन्वयार्थ बताते|
इतिहास की ओर पंडित नेहरू का देखने का दृष्टिकोण और उसकी प्रभावशाली प्रस्तुति के फलस्वरूप यह धारावाहिक संपूर्ण भारत में प्रशंसा का पात्र बना|
मन को बहलाने वाली बातें अर्थात मनोरंजन के साधन| मनोरंजन में अलग-अलग शौक-रुचियाँ, खेल, नाटक-फिल्म आदि मनोरंजन के साधन, लिखना-पढ़ना जैसी आदतों आदि का अंतर्भाव होता है|
व्यक्ति की स्वस्थ वृद्धि और विकास के लिए विशुद्ध और उत्तम श्रेणी का मनोरंजन बहुत महत्त्वपूर्ण होता है|
एक ही ढर्रे पर जीवन जीते-जीते तो ऊब और उकताहट पैदा होती है; मनोरंजन उसे दूर कर मन में चेतना, ताजगी तथा शरीर में शक्ति और स्फूर्ति का निर्माण करता है |
अपनी रुचि/शौक अथवा खेलों में वृद्धि करने से व्यक्तित्व का विकास होता है|
भारत में प्राचीन और मध्ययुग में उत्सव-पर्व, तीज-त्योहार, खेल, नाचगाना आदि मनोरंजन के साधन थे|
वर्तमान समय में मनोरंजन के अनेक साधन उपलब्ध हैं| मनोरंजन का वर्गीकरण दो प्रकारों में किया जा सकता है| कृतियुक्त और कृतिमुक्त|
कृतियुक्त मनोरंजन से तात्पर्य किसी कृति अथवा कार्य में उस व्यक्ति का प्रत्यक्ष शारीरिक-मानसिक सहभाग रहता है| हस्तव्यवसाय, खेल ये कृतियुक्त मनोरंजन के उदाहरण हैं|
मोहेंजोदाड़ो, हड़प्पा, ग्रीक और इजिप्त में हुए उत्खनन में मिट्टी की पुतलियों, मूर्तियों के अवशेष पाए गए हैं|
उनका कठपुतलियों की तरह उपयोग किए जाने की संभावना है| इसके आधार पर यह ध्यान में आता है कि यह खेल प्राचीन है|
इस खेल का पंचतंत्र और महाभारत में उल्लेख मिलता है|
प्राचीन भारत में ये कठपुतलियाँ बनाने के लिए लकड़ी, ऊन, चमड़ा, सींगों और हाथी के दाँतों का उपयोग किया जाता था| इस खेल की दो पद्धतियाँ -राजस्थानी और दक्षिणी हैं|
उत्तर प्रदेश, महाराष्ट्र, राजस्थान, असम, पश्चिम बंगाल, आंध्र प्रदेश, तेलंगाना, कर्नाटक और केरल राज्यों में कठपुतली का खेल दिखाने वाले कलाकार हैं|
कठपुतली का खेल प्रभावपूर्ण बनाने के लिए सूत्रधार के बोलने का कौशल अत्यंत महत्त्वपूर्ण होता है|
इसमें छोटा रंगमंच, प्रकाश व्यवस्था और ध्वनि का सटीक और सूचक उपयोग करते हैं|
इसके छाया-कठपुतली, हथ-कठपुतली, काष्ठ-कठपुतली और सूत्र-कठपुतली प्रकार हैं| दशावतारी नाटक महाराष्ट्र के लोकनाट्य का एक भेद है|
फसल कटने के बाद कोंकण और गोआ में दशावतारी नाटकों को खेला जाता है|
दशावतारी नाटक मत्स्य, कूर्म, वराह, नरसिंह, वामन, परशुराम, राम, कृष्ण, बुद्ध और कल्की इन दस अवतारों पर आधारित होते हैं |
सबसे पहले नाटक का सूत्रधार विघ्नहर्ता गणेश जी का आवाहन करता है| दशावतारी नाटक के पात्रों का अभिनय, रंगभूषा, वेशभूषा पारंपरिक होती है|
नाटक का अधिकांश हिस्सा काव्यात्मक होता है| कुछ संवाद पात्र स्वयं अपनी ओर से बोलते हैं| देवताओं के लिए लकड़ी के मुखौटे उपयोग में लाते हैं|
नाटक की समाप्ति हांडी फोड़कर दही तथा अन्य सामग्री बाँटकर और आरती उतारकर होती है|
अठारहवीं शताब्दी में श्याम जी नाईक काले ने दशावतारी नाटक दिखाने वाली एक मंडली स्थापित की थी| उस मंडली को लेकर वे पूरे महाराष्ट्र में घूमते थे |
फलस्वरूप मराठी नाटक की पूर्वपीठिका दशावतारी नाटकों तक पहुँचती है|
करताल, मृदंग अथवा पखावज आदि वाद्यों के साथ ईश्वर के गुणों का वर्णन और नाम स्मरण के रूप में पद्य रचनाओं का गायन करना भजन कहलाता है|
भजन के दो प्रकार - चक्री भजन और सोंगी भजन हैं| चक्री भजन : बिना रुके चक्राकार रूप में घूमते हुए भजन गाना|
सोंगी भजन : देवभक्तों की भूमिका निभाते हुए संवाद रूप में भजन गाना|
वर्तमान समय में संत तुकड़ोजी महाराज ने ‘खंजिरी भजन’ को बहुत लोकप्रिय बनाया |
उत्तर भारत में संत तुलसीदास, महाकवि सूरदास, संत मीराबाई और संत कबीर के भजन प्रसिद्ध हैं|
कर्नाटक में पुरंदरदास, कनकदास, विजयदास, बोधेंद्रगुरु स्वामी, त्यागराज आदि की रचनाओं को भजन स्वरूप में गाया जाता है |
गुजरात में संत नरसी मेहता ने भक्ति संप्रदाय को प्रोत्साहन दिया|
महाराष्ट्र में संत नामदेव ने वारकरी पंथ के माध्यम से भजन-कीर्तन को प्रेरित किया|
वारकरी संप्रदाय ने नाम स्मरण के रूप में भजन को महनीय बना दिया| परंपरा के अनुसार ऐसा माना जाता है कि कीर्तन परंपरा के आदि प्रवर्तक नारदमुनि थे |
संत नामदेव महाराष्ट्र के आदि कीर्तनकार माने जाते हैं| उनके बाद अन्य संतों ने इस परंपरा का प्रसार किया|
कीर्तनकार को हरिदास अथवा कथेकरीबुवा कहते हैं| कीर्तनकार को वेशभूषा, विद्वत्तता, वक्तृत्व, गायन, वादन, नृत्य, चुटकुलेबाजी का ध्यान रखना पड़ता है|
उसके स्वभाव में बहु- श्रुतता का गुण होना आवश्यक होता है| कीर्तन मंदिर में अथवा मंदिर के परिसर में किया जाता है|
कीर्तन की नारदीय अथवा हरिदासी और वारकरी येदो मुख्य परंपराएँ हैं| हरिदासी कीर्तन एकपात्रीय नाट्य प्रस्तुति जैसा होता है |
इस कीर्तन में ‘पूर्वरंग’ और ‘उत्तररंग’ ये दो हिस्से होते हैं|
नमन, निरूपण का अभंग और उसके निरूपण को पूर्वरंग कहते हैं और उसके दृष्टांत अथवा उदाहरण के रूप में जो कोई आख्यान अथवा कहानी बताई जाती है; उसे उत्तररंग कहते हैं|
वारकरी कीर्तन में सामूहिकता पर बल दिया जाता है| कीर्तनकारों के साथ करतालियों/ झाँझियों का सहभाग भी महत्त्वपूर्ण होता है|
स्वतंत्रता आंदोलन के समय में राष्ट्रीय कीर्तन के नाम से एक प्रकार उदित हुआ| यह कीर्तन नारदीय कीर्तन की तरह ही प्रस्तुत किया जाता है|
इसमें स्वतंत्रता आंदोलन में सम्मिलित नेताओं, वैज्ञानिकों, समाज सुधारकों जैसे महान व्यक्तियों के चरित्रों के आधार पर सामाजिक पुनर्जागरण किए जाने पर बल दिया जाता है|
इसका प्रारंभ वाई के दत्तोपंत पटवर्धन ने किया | इसके अतिरिक्त महात्मा जोतीराव फुले द्वारा संचालित सत्यशोधक समाज ने भी कीर्तन द्वारा सामाजिक जागृति का कार्य किया|
संत गाडगे महाराज के कीर्तन सत्यशोधकवालों के कीर्तन से मेल ख तेथे|
वे अपने कीर्तनों द्वारा जातिभेद निर्मूलन, स्वच्छता, नशीले पदार्थों से मुक्ति जैसे विषयों पर जनजागरण का कार्य करतेथे|
महाराष्ट्र में प्रचलित मनोरंजन का एक पुराना प्रकार ललित है| इस प्रकार का समावेश नारदीय कीर्तन परंपरा में होता है | इसका कोंकण और गोआ में बहुत महत्त्व है|
ललित की प्रस्तुति में धार्मिक पर्व के अवसर पर उत्सवदेवी सिंहासन विराजमान हैं; ऐसा मानकर उसकी प्रार्थना की जाती है|
प्रार्थना का स्वरूप इस प्रकार का होता है| ललित को नाट्य प्रवेश की तरह प्रस्तुत किया जाता है|
इसमें कृष्ण और रामकथा तथा भक्तों की कथाएँ बताई जाती हैं| कुछ ललित हिंदी भाषा में भी हैं|
आधुनिक मराठी रंगमंच को ललित की पृष्ठभूमि प्राप्त है| आध्यात्मिक और नैतिक सीख देने वाले मराठी के रूपकात्मक गीतों को भारुड़ कहते हैं|
भारुड़ पथनाट्य की तरह प्रयोगशील होता है|
महाराष्ट्र में संत एकनाथ के भारुड़ विविधता, नाट्यमयता, मनोविनोद और गेयता जैसे तत्त्वों के कारण लोकप्रिय हो गए|
भारुडों को रचने के पीछे संत एकनाथ का उद्देश्य लोकशिक्षा था| ‘तमाशा’ शब्द मूलतः फारसी भाषा का शब्द है|
इसका अर्थ मन अथवा चित्त को प्रसन्नता प्रदान करने वाला दृश्य होता है|
विभिन्न लोक कलाओं और अभिजात कलाओं की धाराओं को अपने में समेटकर अठारहवीं शताब्दी तक तमाशा विकसित हुआ| पारंपरिक तमाशा के दो प्रकार हैं-संगीत बारी और ढोलकी मंडली|
संगीत बारी में नाट्य की अपेक्षा नृत्य और संगीत पर अधिक बल दिया जाता है|
तमाशा में प्रमुखतः नृत्य-संगीत को स्थान था परंतु कालांतर में ‘वग’ इस नाट्यरूप अर्थात नाटक का समावेश किया गया|